SET ปิดเช้าลบ 5 จุด นลท.ขายลดเสี่ยงก่อนหยุดยาว
SET ปิดเช้าลบ 5 จุด นักลงทุนขายทำกำไรลดความเสี่ยงก่อนเข้าช่วงหยุดยาว-รอติดตามตัวเลขเศรษฐกิจสัปดาห์หน้า แนวโน้มช่วงบ่ายคาดแกว่งออกด้านข้าง ให้แนวรับ 1,640 จุด และแนวต้าน 1,650 จุด
SET ปิดเช้าลบ 5 จุด นักลงทุนขายทำกำไรลดความเสี่ยงก่อนเข้าช่วงหยุดยาว-รอติดตามตัวเลขเศรษฐกิจสัปดาห์หน้า แนวโน้มช่วงบ่ายคาดแกว่งออกด้านข้าง ให้แนวรับ 1,640 จุด และแนวต้าน 1,650 จุด
2 ธ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยช่วงเช้าย่อตัวลงมาตามตลาดต่างประเทศ หลังจากดัชนีผู้จัดการฝ่ายจัดซื้อ (PMI) ภาคการผลิตขั้นสุดท้ายของสหรัฐเดือน พ.ย.ออกมาไม่ดี ประกอบกับก่อนหน้านี้ตลาดฯ ขึ้นไปค่อนข้างแรงแล้ว ทำให้วันนี้มีแรงขายทำกำไรออกมาเพื่อลดความเสี่ยงก่อนเข้าสู่ช่วงหยุด
อีกทั้งนักลงทุนรอติดตามตัวเลขเศรษฐกิจในสัปดาห์หน้า โดยเฉพาะตัวเลขเงินเฟ้อสหรัฐ เพื่อกำหนดทิศทางการลงทุนก่อนเข้าสู่ช่วงการประชุมธนาคารกลางสหรัฐ (เฟด) ในวันที่ 13-14 ธ.ค.นี้ แนวโน้มช่วงบ่ายคาดตลาดฯแกว่งตัวออกด้านข้าง แต่น่าจะยืนเหนือแนวรับที่ 1,640 จุดได้ และให้แนวต้าน 1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,395.31 ล้านบาท ปิดที่ 774.00 บาท เพิ่มขึ้น 10.00 บาท
PTTEP มูลค่าการซื้อขาย 1,686.25 ล้านบาท ปิดที่ 182.50 บาท ลดลง 3.50 บาท
SIRI มูลค่าการซื้อขาย 1,042.58 ล้านบาท ปิดที่ 1.73 บาท เพิ่มขึ้น 0.02 บาท
CPALL มูลค่าการซื้อขาย 1,016.84 ล้านบาท ปิดที่ 64.50 บาท ลดลง 1.25 บาท
BDMS มูลค่าการซื้อขาย 965.37 ล้านบาท ปิดที่ 29.00 บาท ลดลง 0.25 บาท